
A V I Z

asupra proiectului de Lege pentru aprobarea Ordonanţei de urgenţă a Guvernului nr.41/2001 privind acordarea pentru familiile cu venituri reduse a diferenţelor de tarif la serviciile de alimentare cu apă şi canalizare furnizate de Regia Autonomă a Apei Valea Jiului, beneficiara împrumutului extern acordat de Banca Europeană de Reconstrucţie şi Dezvoltare pentru Proiectul privind alimentarea cu apă şi protecţia mediului în Valea Jiului.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.41/2001 privind acordarea pentru familiile cu venituri reduse a diferenţelor de tarif la serviciile de alimentare cu apă şi canalizare furnizate de Regia Autonomă a Apei Valea Jiului, beneficiara împrumutului extern acordat de Banca Europeană de Reconstrucţie şi Dezvoltare pentru Proiectul privind alimentarea cu apă şi protecţia mediului în Valea Jiului, trimis cu adresa nr.202 din 26 martie 2001, înregistrată sub nr.476/XVIII/11 din  26 martie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 28 martie 2001.



Membrii comisiei au examinat  proiectul de lege,  expunerea de motive şi avizul favorabil al  Consiliului Legislativ nr.203/9.03.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma prezentată.


În raport de obiectul şi conţinutul său, proiectul de lege face parte din categoria legilor ordinare.

